CELEX: 32017R0762
Language: hu
Date: 2017-04-25 00:00:00
Title: A Tanács (EU) 2017/762 rendelete (2017. április 25.) a neumi folyosón keresztül szállított uniós árukra vonatkozó belépési és kilépési gyűjtő vámáru-nyilatkozatok benyújtási kötelezettsége alóli mentességről szóló 479/2013/EU rendelet módosításáról

3.5.2017   
               
               
                  HU
               
               
                  Az Európai Unió Hivatalos Lapja
               
               
                  L 114/1
               
            A TANÁCS (EU) 2017/762 RENDELETE
      (2017. április 25.)
      a neumi folyosón keresztül szállított uniós árukra vonatkozó belépési és kilépési gyűjtő vámáru-nyilatkozatok benyújtási kötelezettsége alóli mentességről szóló 479/2013/EU rendelet módosításáról
      AZ EURÓPAI UNIÓ TANÁCSA,
      tekintettel az Európai Unió működéséről szóló szerződésre,
      tekintettel Horvátország csatlakozási okmányára és különösen annak 43. cikkére,
      tekintettel az Európai Bizottság javaslatára,
      mivel:
      
                  (1)
               
               
                  A 479/2013/EU tanácsi rendelet (1) 4. cikkének a) pontja mentességet biztosít a neumi folyosón keresztül szállított uniós árukra vonatkozó belépési és kilépési gyűjtő árunyilatkozatok benyújtásának kötelezettsége alól abban az esetben, ha az uniós áruk szállítmányának összértéke nem haladja meg a 10 000 EUR-t, és ha az uniós árukat olyan számla vagy fuvarokmány kíséri, amely megfelel az említett cikk b) pontjában meghatározott feltételeknek (a továbbiakban: a mentesség).
               
            
                  (2)
               
               
                  A 10 000 EUR összegű küszöbérték egy olyan azonos összegű küszöbértékre tekintettel került meghatározásra, amelyet a 2454/93/EGK bizottsági rendelet (2) 317. cikkének (4) bekezdése állapított meg.
               
            
                  (3)
               
               
                  A 952/2013/EU európai parlamenti és tanácsi rendeletbe (3) foglalt Uniós Vámkódex hatálybalépését követően a 2454/93/EGK rendelet 317. cikke (4) bekezdésének helyébe az (EU) 2015/2446 felhatalmazáson alapuló bizottsági rendelet (4) 126. cikkének (1) bekezdése lépett, amely 15 000 EUR összegű küszöbértéket határoz meg. Az uniós vámjogszabályok egységes alkalmazásának biztosítása érdekében a mentesség alkalmazási körét indokolt hozzáigazítani az említett küszöbértékhez.
               
            
                  (4)
               
               
                  A jogbiztonság és a jogi egyértelműség érdekében a 479/2013/EU rendeletben szereplő bizonyos hivatkozásokat aktualizálni kell.
               
            
                  (5)
               
               
                  A 479/2013/EU rendeletet ezért ennek megfelelően módosítani kell,
               
            ELFOGADTA EZT A RENDELETET:
      1. cikk
      A 479/2013/EU rendelet a következőképpen módosul:
      
                  1.
               
               
                  A 2. cikk 1. pontja helyébe a következő szöveg lép:
                  „1.   »Uniós áruk«: a 952/2013/EU európai parlamenti és tanácsi rendelet (*1) 5. cikkének 23. pontjában meghatározott »Uniós áruk«;
                  
                     (*1)  Az Európai Parlament és a Tanács 952/2013/EU rendelete (2013. október 9.) az Uniós Vámkódex létrehozásáról (HL L 269., 2013.10.10., 1. o.).”"
						
               
            
                  2.
               
               
                  A 4. cikk a következőképpen módosul:
                  
                              a)
                           
                           
                              az a) pontban a „10 000 EUR” helyébe „15 000 EUR” lép;
                           
                        
                              b)
                           
                           
                              a b) pont i. alpontja helyébe a következő szöveg lép:
                              
                                          „i.
                                       
                                       
                                          tartalmazzák legalább az (EU) 2015/2446 felhatalmazáson alapuló bizottsági rendelet (*2) 126. cikke (2) bekezdésének első albekezdésében említett adatokat;
                                       
                                    
                                 (*2)  A Bizottság (EU) 2015/2446 felhatalmazáson alapuló rendelete (2015. július 28.) a 952/2013/EU európai parlamenti és tanácsi rendeletnek az Uniós Vámkódex egyes rendelkezéseire vonatkozó részletes szabályok tekintetében történő kiegészítéséről (HL L 343., 2015.12.29., 1. o.).”"
						
                           
                        
            2. cikk
      Ez a rendelet az Európai Unió Hivatalos Lapjában való kihirdetését követő huszadik napon lép hatályba.
      
         Ez a rendelet teljes egészében kötelező és közvetlenül alkalmazandó valamennyi tagállamban.
         Kelt Luxembourgban, 2017. április 25-én.
         
            
               a Tanács részéről
            
            
               az elnök
            
            I. BORG
         
      
      
         (1)  A Tanács 479/2013/EU rendelete (2013. május 13.) a neumi folyosón keresztül szállított uniós árukra vonatkozó belépési és kilépési gyűjtő vámáru-nyilatkozatok benyújtási kötelezettsége alóli mentességről (HL L 139., 2013.5.25., 1. o.).
      
         (2)  A Bizottság 2454/93/EGK rendelete (1993. július 2.) a Közösségi Vámkódex létrehozásáról szóló 2913/92/EGK tanácsi rendelet végrehajtására vonatkozó rendelkezések megállapításáról (HL L 253., 1993.10.11., 1. o.).
      
         (3)  Az Európai Parlament és a Tanács 952/2013/EU rendelete (2013. október 9.) az Uniós Vámkódex létrehozásáról (HL L 269., 2013.10.10., 1. o.).
      
         (4)  A Bizottság (EU) 2015/2446 felhatalmazáson alapuló rendelete (2015. július 28.) a 952/2013/EU európai parlamenti és tanácsi rendeletnek az Uniós Vámkódex egyes rendelkezéseire vonatkozó részletes szabályok tekintetében történő kiegészítéséről (HL L 343., 2015.12.29., 1. o.).